CELEX: 32014D0174
Language: bg
Date: 2014-03-18 00:00:00
Title: 2014/174/ОВППС: Решение EUTM Mali/1/2014 на Комитета по политика и сигурност от 18 март 2014 година за назначаване на командващия мисията на ЕС на военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение EUTM Mali/1/2013

29.3.2014   
            
            
               BG
            
            
               Официален вестник на Европейския съюз
            
            
               L 95/30
            
         РЕШЕНИЕ EUTM MALI/1/2014 НА КОМИТЕТА ПО ПОЛИТИКА И СИГУРНОСТ
   от 18 март 2014 година
   за назначаване на командващия мисията на ЕС на военната мисия на Европейския съюз в подкрепа на обучението на въоръжените сили на Мали (EUTM Мали) и за отмяна на Решение EUTM Mali/1/2013
   (2014/174/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 5 от него,
   като има предвид, че:
   
               (1)
            
            
               Съгласно член 5, параграф 1 от Решение 2013/34/ОВППС Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с упражняването на политически контрол и стратегическо ръководство на EUTM Мали, включително решенията за назначаване на следващите командващи мисията на ЕС.
            
         
               (2)
            
            
               На 19 юли 2013 г. КПС прие Решение EUTM Mali/1/2013 (2) за назначаване на бригаден генерал Bruno GUIBERT за командващ мисията на ЕС за EUTM Мали.
            
         
               (3)
            
            
               На 15 февруари 2014 г. Франция предложи бригаден генерал Marc RUDKIEWICZ да бъде назначен за нов командващ мисията на ЕС за EUTM Мали на мястото на бригаден генерал Bruno GUIBERT.
            
         
               (4)
            
            
               На 21 февруари 2014 г. Военният комитет на ЕС препоръча на КПС да назначи бригаден генерал Marc RUDKIEWICZ за командващ мисията на ЕС за EUTM Мали на мястото на бригаден генерал Bruno GUIBERT.
            
         
               (5)
            
            
               Решение EUTM Mali/1/2013 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Бригаден генерал Marc RUDKIEWICZ се назначава за командващ мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали), считано от 1 април 2014 г.
   Член 2
   Решение EUTM Mali/1/2013 се отменя.
   Член 3
   Настоящото решение влиза в сила на 1 април 2014 г.
   
      Съставено в Брюксел на 18 март 2014 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 14, 18.1.2013 г., стр. 19.
   
      (2)  Решение EUTM Mali/1/2013 на Комитета по политика и сигурност от 19 юли 2013 г. за назначаване на командващ мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) (ОВ L 202, 27.7.2013 г., стр. 22).